BASES REGULADORES QUE REGEIXEN L'ADJUDICACIÓ DE DESTINACIONS I LA CONCESSIÓ D'AJUDES PER A PARTICIPAR EN ELS PROGRAMES DE MOBILITAT ERASMUS+ (ACCIÓ CLAU 1-OO2 WET A ESTUDIANTS AMB FINALITATS D'ESTUDI), BEQUES SANTANDER ERASMUS+ I MOBILITAT GLOBAL - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/16441)
  + [Valencià](/va/acuerdo/16739)






Selector de idioma

Leer

* [Español](/es/acuerdo/16566)
* [Valencià](/va/acuerdo/16074)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES REGULADORES QUE REGEIXEN L'ADJUDICACIÓ DE DESTINACIONS I LA CONCESSIÓ D'AJUDES PER A PARTICIPAR EN ELS PROGRAMES DE MOBILITAT ERASMUS+ (ACCIÓ CLAU 1-DI1 BHD A ESTUDIANTS AMB FINALITATS D'ESTUDI), BEQUES SANTANDER ERASMUS+ I MOBILITAT GLOBAL[Butlletí Oficial Universitat d'Alacant](/ca/Publicacion)
===============================================================================================================================================================================================================================================================================================================

Secretaria General

Butlletí Oficial Universitat d'Alacant





BASES REGULADORES QUE REGEIXEN L'ADJUDICACIÓ DE DESTINACIONS I LA CONCESSIÓ D'AJUDES PER A PARTICIPAR EN ELS PROGRAMES DE MOBILITAT ERASMUS+ (ACCIÓ CLAU 9-RW6 BLT A ESTUDIANTS AMB FINALITATS D'ESTUDI), BEQUES SANTANDER ERASMUS+ I MOBILITAT GLOBAL

Data d'aprovació
:   29/09/2021

Data de publicació
:   30/09/2021

Òrgan competent
:   Consell de Govern

Secció
:   DISPOSICIONS GENERALS

* [Ver acuerdo en formato **PDF**](/Acuerdos/DescargarAcuerdo/16034)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/16918)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/16761)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES REGULADORES QUE REGEIXEN L'ADJUDICACIÓ DE DESTINACIONS I LA CONCESSIÓ D'AJUDES PER A PARTICIPAR EN ELS PROGRAMES DE MOBILITAT ERASMUS+ (ACCIÓ CLAU 1-YU6 VMJ A ESTUDIANTS AMB FINALITATS D'ESTUDI), BEQUES SANTANDER ERASMUS+ I MOBILITAT GLOBAL&url=https://www.boua.ua.es/va/acuerdo/16383)

**Títol:** BASES REGULADORES QUE REGEIXEN L'ADJUDICACIÓ DE DESTINACIONS I LA CONCESSIÓ D'AJUDES PER A PARTICIPAR EN ELS PROGRAMES DE MOBILITAT ERASMUS+ (ACCIÓ CLAU 2-SM7 HDR A ESTUDIANTS AMB FINALITATS D'ESTUDI), BEQUES SANTANDER ERASMUS+ I MOBILITAT GLOBAL

**Secció:** DISPOSICIONS GENERALS

**Òrgan:** Consell de Govern

**Data d'aprovació:** dimecres, 29 de setembre de 2021

El Consell de Govern de la Universitat d'Alacant, en la sessió ordinària del dia 29 de setembre de 2021, ha aprovat per unanimitat les bases reguladores següents:

BASES REGULADORES QUE REGEIXEN L'ADJUDICACIÓ DE DESTINACIONS I LA CONCESSIÓ D'AJUDES PER A PARTICIPAR EN ELS PROGRAMES DE MOBILITAT ERASMUS+ (ACCIÓ CLAU 2-AS3 HHV A ESTUDIANTS AMB FINALITATS D'ESTUDI), BEQUES SANTANDER ERASMUS+ I MOBILITAT GLOBAL

L'informe de la Comissió de 31 de gener de 2018 relatiu a l'avaluació intermèdia del programa Erasmus+, creat pel Reglament (UE) núm. 1288/2013 del Parlament Europeu i del Consell (d'ara endavant, programa 2014-2020) va confirmar que la creació d'un únic programa d'educació i formació, joventut i esport havia contribuït a una simplificació, racionalització i unes sinergies significatives en la gestió, però va concloure que es necessitaven millores addicionals per a consolidar en major mesura l'augment de l'eficiència del programa 2014-2020.

En les consultes que han tingut lloc en el marc d'aquesta avaluació intermèdia i en relació amb el futur programa, els estats membres i les parts interessades van fer una ferma crida a la continuïtat referida a l'àmbit d'aplicació, l'estructura i els mecanismes d'execució del programa Erasmus+, i van reclamar la introducció de millores, com potenciar el seu caràcter inclusiu, simplificar-lo i facilitar-ne la gestió per als beneficiaris.

D'altra banda, la Comissió, en la comunicació de 27 de maig de 2020 titulada "El pressupost de la UE: motor del pla de recuperació per a Europa", reconeixia el paper del programa Erasmus+ per a augmentar la resiliència de la Unió i fer front als reptes socioeconòmics. Aquesta comunicació confirmava també el compromís amb un programa Erasmus+ significativament reforçat.

El Programa Erasmus+ s'estableix per un període de set anys a fi d'adaptar la duració a la del marc financer pluriennal per al període 2021-2027 establit en el Reglament (UE, Euratom) 2020/2093 del Consell.

En eixe context, la Unió Europea aprova el Reglament (UE) 2021/817 del Parlament Europeu i del Consell, de 20 de maig de 2021, pel qual s'estableix Erasmus+, el programa de la Unió per a l'educació i la formació, la joventut i l'esport, i es deroga el Reglament (UE) núm. 1288/2013.

Dins el marc normatiu universitari, la Llei 6/2001, de 21 de desembre, d'Universitats, en l'article 45.4, faculta les universitats per a instrumentar una política de beques, ajudes i crèdits per a l'alumnat a fi que ningú quede exclòs de la possibilitat de realitzar estudis en institucions d'educació superior per raons econòmiques.

D'altra banda, la Llei 38/2003, 17 de novembre, general de subvencions exigeix que, amb caràcter previ a l'atorgament d'aquesta mena d'ajudes públiques, s'aproven les normes que establisquen les bases reguladores de concessió, el contingut de les quals es determina en l'article 17. Aquesta regulació ha de complementar-se amb les previsions de l'article 165 de la Llei 1/2015 de 6 de febrer, d'hisenda pública, del sector públic instrumental i de subvencions de la Comunitat Valenciana, com també allò recollit en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.

En aquest marc normatiu, el Consell de Govern procedeix, mitjançant aquest acord, a l'aprovació de les bases reguladores que regeixen l'adjudicació de destinacions i la concessió d'ajudes per a participar en els programes de Mobilitat Erasmus+ acció clau 1 -KA1- per a estudiants amb finalitats d'estudi, beques Santander Erasmus+ i Mobilitat Global.

Primera. Objecte

Aquestes bases tenen per objecte regular en l'àmbit de la Universitat d'Alacant, en règim de concurrència competitiva, l'adjudicació de destinacions i l'atorgament d'ajudes  per a realitzar estades d'estudis en el marc dels programes de Mobilitat Erasmus+ (acció clau 1 -KA1- per a estudiants amb finalitats d'estudi), beques Santander Erasmus+ i Mobilitat Global, d'acord amb la planificació establida en el Pla Estratègic de Subvencions de la Universitat d'Alacant.

Segona. Finalitat

Aquestes bases regulen l'adjudicació de destinacions en els corresponents programes de mobilitat i la concessió d'ajudes econòmiques que faciliten el desenvolupament de les esmentades estades d'estudi, i permet la participació de l'estudiantat de la Universitat d'Alacant en els diferents programes de mobilitat.

Tercera. Marc normatiu

Aquestes ajudes es regiran, a més de per allò que estableixen aquestes bases reguladores i les corresponents convocatòries, per la normativa següent:

- Llei 38/2003, de 17 de novembre, general de subvencions.

- Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions.

- Llei 1/2015, de 6 de febrer, d'hisenda pública, del sector públic instrumental i de subvencions.

- Decret 25/2012, de 3 de febrer, del Consell, pel qual s'aprova l'Estatut de la Universitat d'Alacant.

- Reglament (UE) 2021/817 del Parlament Europeu i del Consell de 20 de maig de 2021, DOUE de 28/05/2021, pel qual s'estableix el programa Erasmus+ per al període 2021-2027.

- La Guia Erasmus+ elaborada per la UE anualment com a desenvolupament normatiu del Reglament UE.

- Normativa de mobilitat d'estudiants de la Universitat d'Alacant.

- L'Estatut de l'estudiant de la Universitat d'Alacante .

- Conveni de col·laboració anual signat entre el Banc Santander i la Universitat d'Alacant.

Quarta. Òrgans intervinents

L'òrgan competent per a la concessió de les ajudes regulades en aquestes bases és la rectora o el rector de la Universitat d'Alacant. La instrucció del procediment de concessió s'atribueix en la convocatòria corresponent.

En aquest procediment actuarà una comissió de valoració, d'acord amb el que estableixen aquestes bases, en la corresponent convocatòria i en la normativa de subvencions.

Quinta. Persones beneficiàries

Podran ser persones beneficiàries d'aquestes ajudes l'estudiantat que, dins el termini de presentació de sol·licituds, reunisca els requisits següents:

-Estar matriculat en la Universitat d'Alacant, tant en el moment de la inscripció en el programa de mobilitat com durant la participació i cursar estudis en la Universitat d'Alacant en ensenyaments que conduïsquen a l'obtenció dels títols oficials.

-Tenir superats el nombre de crèdits en els estudis matriculats.

-Acreditar el nivell d'idiomes mínim associat a cada destinació, segons l'oferta de places de cada període de sol·licitud.

-Complir tot requisit específic.

-Per a ser beneficiari/ària de les ajudes serà necessari aconseguir una posició sobre la base de les baremacions indicades en la convocatòria corresponent, dins l'ordre de prelació, que el/la situe entre el nombre d'ajudes convocades o el crèdit destinat a eixa finalitat.

-La persona sol·licitant haurà de justificar el compliment dels requisits anteriors mitjançant la presentació de la documentació requerida.

Tots aquests requisits hauran de complir-se en els termes especificats en cadascuna de les corresponents convocatòries.

Sisena. Compatibilitat i incompatibilitat amb altres ajudes

Les persones que obtinguen una plaça definitiva en una convocatòria i, posteriorment, sol·liciten la participació en un altre programa d'intercanvi per al mateix semestre seran donades de baixa automàticament en aquest últim sobre la base de la incompatibilitat de realització simultània de les dues estades.

Aquestes ajudes seran compatibles amb altres ajudes econòmiques per a la mateixa finalitat.

Setena. Classe i quantia de les ajudes

Les subvencions a les quals fan referència aquestes bases podran tenir caràcter pluriennal, i les quanties són estimatives i modificables per a cada exercici.

Depenent de la corresponent convocatòria, l'ajuda econòmica concedida està constituïda per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), que pertany al ministeri amb competència en matèria universitària, de fons propis de la Universitat d'Alacant i per les  aportacions econòmiques concedides pel Banc Santander. La quantia individualitzada de l'ajuda concedida dependrà de la consignació pressupostària d'aquests organismes i estarà determinada pel país de destinació de l'estada de mobilitat, el període real cursat i la condició de becari/ària del/de la beneficiari/ària. La convocatòria anual concretarà el crèdit i la partida pressupostària.

Vuitena. Presentació de sol·licituds, termini i documentació que cal presentar

Les sol·licituds es presentaran segons el procediment establit en la corresponent convocatòria, i podran ser presentades per la persona interessada directament o per aquelles persones que n'acrediten la representació per qualsevol mitjà vàlid en dret.

La sol·licitud de subvenció comporta l'autorització de la persona sol·licitant perquè l'òrgan que concedeix obtinga de manera directa l'acreditació que la persona sol·licitant està al corrent de les obligacions tributàries i amb la Seguretat Social i no ser deutor/a de la hisenda pública a través de certificats telemàtics, i en aquest cas, la persona sol·licitant no haurà d'aportar la corresponent certificació, llevat que denegue expressament el consentiment, i aleshores en aquest cal haurà d'aportar-hi aquests certificats.

Les sol·licituds presentades fora del termini establit en la corresponent convocatòria s'exclouran del procediment de concessió.

Novena. Òrgan instructor, tramitació i esmena de defectes

La instrucció del procediment de concessió correspon al Servei de Relacions Internacionals de la Universitat d'Alacant, i es realitzarà d'acord amb el que estableix la Llei 38/2003, de 17 de novembre, General de Subvencions.

Les sol·licituds presentades dins el termini establit en la convocatòria seran revisades per l'òrgan instructor, que verificarà que es troben degudament emplenades i acompanyades de la documentació exigida.

Si la sol·licitud resultara incompleta o defectuosa, l'òrgan instructor requerirà a la persona sol·licitant perquè aporte la documentació necessària o esmene els defectes observats en el termini detallat en la corresponent convocatòria, amb indicació que, si així no ho fera, se li tindrà per desistit de la sol·licitud, amb la resolució prèvia.

L'òrgan instructor podrà recaptar els informes o les dades que considere necessaris per a resoldre adequadament les peticions.

Una vegada revisats i completats els expedients, l'òrgan instructor els remetrà a la Comissió de Valoració per a l'estudi i avaluació.

Desena. Comissió de Valoració

La Comissió de Valoració, constituïda a aquest efecte, realitzarà l'estudi i l'avaluació de les sol·licituds remeses des de l'òrgan instructor. La comissió, amb nombre imparell de membres, comptarà amb un president, un secretari i el nombre de vocals i els respectius suplents que establisca la corresponent convocatòria.

En la condició d'òrgan col·legiat, la Comissió de Valoració es regirà pel que estableix la subsecció 1a, secció 3a, capítol II, títol preliminar de la Llei 40/2015, d'1 d'octubre, de règim jurídic del sector públic, com també per la secció 2a, capítol VII, títol II del Decret 25/2012, de 3 de febrer, del Consell, pel qual s'aprova l'Estatut de la Universitat d'Alacant.

Onzena.  Valoració de les sol·licituds i criteris d'adjudicació de les subvencions

Per a la valoració i l'ordenació de les sol·licituds se seguiran els criteris següents:

El barem comprendrà dos apartats i la puntuació total resultarà de la suma dels dos (a+b):

a) Expedient acadèmic

b) Coneixement d'idiomes

En el cas de les ajudes Erasmus+, el barem constarà a més d'un tercer apartat (c), i la puntuació total serà la suma dels tres apartats (a+b+c).

c) La puntuació del centre o l'adequació al projecte UA, si escau.

En el cas de les ajudes complementàries atorgades pel Banc Santander, es tindrà en compte també la condició de discapacitat i la percepció d'una beca general socioeconòmica del ministeri amb competència en matèria educativa.

En el supòsit de situacions d'empat en la puntuació obtinguda, es prioritzaran les sol·licituds atesos els criteris de desempat següents:

1. Nombre de crèdits superats

2. Nivell d'idioma

S'aplicaran aquests criteris fins a aconseguir el desempat. En el cas de persistir l'empat, es realitzarà per sorteig.

Dotzena. Resolució del procediment de concessió

L'òrgan instructor, a la vista de l'expedient i de l'acta de la Comissió de Valoració, elevarà proposta a l'òrgan competent per a la resolució.

L'òrgan competent per a la resolució del procediment és la rectora o el rector, o la persona en qui delegue.

La resolució, a més de contenir la relació de sol·licitants als quals es concedeix l'ajuda, farà constar, si escau, de manera expressa, la desestimació de la resta de les sol·licituds i les causes.

Tota alteració de les condicions, subjectives i objectives, tingudes en compte per a la concessió de l'ajuda  podrà donar lloc a la modificació de la resolució de concessió. L'òrgan competent per a la concessió de l'ajuda ho serà també per a la modificació.

La resolució definitiva de la convocatòria i la notificació, que posarà fi a la via administrativa, haurà de ser dictada en el termini màxim de sis mesos comptador a partir de la data de finalització del termini de presentació de sol·licituds. Si una vegada transcorregut aquest termini no s'haguera dictat resolució, la persona interessada podrà entendre desestimada la sol·licitud per silenci administratiu, d'acord amb el que preveu l'article 25.5 de la Llei 38/2003, de 17 de novembre, general de subvencions.

Tretzena. Obligacions de les persones beneficiàries

Són obligacions de les persones beneficiàries, a més de les establides en la Llei 38/2003, general de subvencions, les següents:

a) Matricular-se en la Universitat d'Alacant i en la universitat d'acolliment durant el període acadèmic en què desenvolupe l'estada, almenys, dels crèdits mínims exigits segons les corresponents convocatòries.

b) Cursar el període d'estudis establit en el centre assignat i complir amb aprofitament les diferents etapes del procés de formació amb la dedicació requerida. Concretament, assistir a totes les activitats lectives, com també presentar-se a les proves i exàmens que corresponguen a la programació acadèmica de l'estada concedida i superar, almenys, el cinquanta per cent dels crèdits mínims de matrícula necessaris per a l'obtenció de la mobilitat.

c) Mantenir contacte i estar localitzable, tant per la Unitat de Mobilitat com pel centre, que podran posar-se en contacte amb l'alumnat en qualsevol moment, tant durant tot el procés de selecció i nominació de la candidatura com durant l'intercanvi, a través del correu electrònic de La Universitat d'Alacant, així com facilitar les dades de contacte en cas d'emergència.

d) Comunicar immediatament tot canvi en la sol·licitud inicial. Concretament, informar la Unitat de Mobilitat de la renúncia, canvis en el calendari, etc.; i al coordinador o la coordinadora del centre allò referent a aspectes acadèmics.

e) Tenir uns coneixements de l'idioma suficients per a integrar-se en la universitat de destinació. La Universitat d'Alacant no es fa responsable de les manques que en aquest sentit tinga l'alumnat, ni de les conseqüències que d'això es puguen derivar, com per exemple, la no acceptació per part de la institució de destinació.

f) Lliurar en la Unitat de Mobilitat els documents següents emplenats adequadament:

1. Conveni de subvenció, si escau.

2. Confirmació d'estada.

3. Còpia de l'acord d'aprenentatge (abans de l'inici de la mobilitat).

4. Còpia de l'acord d'aprenentatge definitiu, en el cas que hi haja hagut modificacions posteriors.

5. Certificat d'empadronament.

6. Certificat de notes (Transcript of records).

7. Certificat acreditatiu de discapacitat, si escau.

g) Realitzar de manera en línia el test lingüístic, prèviament a l'inici de l'estada; el curs d'idiomes assignat com a suport lingüístic (si escau); el qüestionari de la Unió Europea, quan siga procedent.

h) Si escau, contractar una assegurança que cobrisca les contingències de malaltia comuna, accident i repatriació.

i) Responsabilitzar-se de la cerca i localització d'allotjament i dels tràmits seguits per a la inscripció en la universitat d'acolliment.

j) Acceptar totes les condicions del corresponent programa de mobilitat.

k) Mantenir operatiu un compte bancari a Espanya per a l'abonament de les ajudes. En el cas de les ajudes concedides pel Banc Santander, el compte s'obrirà en qualsevol de les sucursals del Banc Santander.

l) Inscriure's en el Registre de Viatgers del Ministeri d'Afers Exteriors, Unió Europea i Cooperació. Consultar-hi periòdicament les recomanacions de viatge específiques per al país on es realitzarà la mobilitat. En cas de situacions excepcionals al país de destinació, seguir en tot moment les indicacions de l'ambaixada corresponent, com també de la universitat d'acolliment, i comunicar la situació a la Unitat de Mobilitat.

m) Altres obligacions establides en aquestes bases i en les corresponents convocatòries i resolucions de concessió.

L'incompliment per part de la persona beneficiària de qualsevol dels requisits i obligacions establits en aquestes bases reguladores, en la corresponent convocatòria o en la resolució de concessió de l'ajuda, podrà donar lloc a la   revocació total o parcial de l'ajuda i al reintegrament, si escau, de les quantitats percebudes.

Catorzena. Justificació de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts fins al 31 de desembre de l'any en què finalitze el termini de realització de l'estada d'intercanvi. La corresponent convocatòria determinarà la data de finalització de la mobilitat i la forma de justificació.

El pagament de la mobilitat de l'alumnat s'estableix en cada convocatòria i en la pàgina web de la Unitat de Mobilitat.

El calendari de pagaments inclou un nombre diferent de pagaments (entre 2 i 4), al llarg de l'estada de l'alumnat, depenent del tipus de mobilitat i del període d'estada realitzat. Per a realitzar cadascun d'aquests pagaments s'exigirà la presentació de diferents documents, segons la corresponent convocatòria:

- Acord d'aprenentatge (LA - Learning agreement).

- Confirmació d'estada amb la data de l'arribada real a la institució de destinació.

- Confirmació d'estada amb data d'eixida de la institució de destinació.

- Qüestionari de final d'estada.

En el cas de les ajudes Erasmus+, es pot exigir, a més:

- Conveni de subvenció.

- Test inicial d'autoavaluació de l'OLS.

- Avaluació de l'OLS o curs de formació lingüística.

- Certificat d'empadronament.

- Factura de vols amb targetes d'embarcament d'anada i tornada originals.

Quinzena. Modificació de la resolució, incompliment i reintegrament

Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes incompatibles podrà donar lloc a la modificació de la resolució de concessió.

L'incompliment total o parcial dels requisits establits en aquestes bases reguladores i en les corresponents convocatòries i altres normes aplicables, com també les condicions que, si escau, s'establisquen en la corresponent resolució de concessió donarà lloc a la pèrdua del dret a l'ajuda concedida i a l'obligació de reintegrar les quantitats ja percebudes en les condicions previstes en la Llei 38/2003, de 17 de novembre, general de subvencions.

Disposició final única. Entrada en vigor

Aquestes bases reguladores, una vegada aprovadEs pel Consell de Govern de la Universitat d'Alacant, entraran en vigor l'endemà de la publicació en el Diari Oficial de la Generalitat Valenciana.





[Carretera Sant Vicent del Raspeig s/n  
03824 Sant Vicent del Raspeig - Alacant  
 Tel. 34 814 8208 - Fax 01 335 9088](https://www.google.es/maps/@81.694844,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12321&trk=tyah&trkInfo=tarId%4U2245003727216%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)